‘સંકલ્પ’માં ભણનારા અનેક બાળકો એવાં પણ છે, જે હવે ઉચ્ચ શિક્ષણ મેળવી રહ્યાં છે. આ બાળકો ન માત્ર ગ્રેજ્યુએશનનું ભણે છે, બલકે કેટલાક વિદ્યાર્થીઓ તો જુદી જુદી જગ્યાઓએ એન્જિનિયરિંગનો અભ્યાસ પણ કરે છે. આ ઉપરાંત આ લોકો સમયાંતર ભણવામાં હોંશિયાર બાળકોની પરીક્ષાઓ પણ લે છે, જેથી તેમને જુદી જુદી ખાનગી શાળાઓ ઉપરાંત નવોદય શાળામાં કે અન્ય સારી શાળામાં પ્રવેશ અપાવી શકાય. ‘સંકલ્પ’માં ભણનારા 90 ટકા બાળકો પછાત ગણાતી જાતિઓમાંથી આવે છે અને તેમના અભ્યાસનો તમામ ખર્ચ NITના ભૂતપૂર્વ વિદ્યાર્થીઓ મળીને ઉઠાવે છે. આ ઉપરાંત NITમાં ભણનારા દરેક વિદ્યાર્થીઓ દર મહિને 10 રૂપિયા ‘સંકલ્પ’ને આપે છે. ‘સંકલ્પ’ની એક અલગ ટીમ છે, જે સ્પોન્સર્ડ બાળકોના અભ્યાસ પર ખાસ નજર રાખે છે અને જ્યાં પણ તેમને બાળકોમાં ક્યાંક ખોટ દેખાય તો તરત તેને સુધારી લેવાનું કામ કરે છે.